613.100 - Ordinaziun da polizia (OPol)    613.100   Ordinaziun da polizia (OPol)  dals 21-06-2005 (versiun dals 01-10-2019)  sa basond sin l'art. 39 da la lescha da polizia dal chantun Grischun dals 20 d'october  20041)  relaschada da la regenza ils 21 da zercladur 2005  1. Direcziun ed organisaziun  Art.  1 Subordinaziun, direcziun e cumposiziun 1 La polizia chantunala è subordinada al departament da giustia, segirezza e sanadad.  Ella vegn manada da la cumandanta u dal cumandant da polizia. * 2 La polizia chantunala sa cumpona da commembras e da commembers dal corp  (polizistas e polizists), d'assistentas e d'assistents da segirezza e da persunal civil.  Art.  2 * Structuraziun 1 La  polizia  chantunala  è  structurada  en  partiziuns.  La  repartiziun  da  las  incumbensas e la structuraziun da las partiziuns vegnan fixadas da la cumandanta u   dal cumandant da polizia. 2 Il departament autorisescha la furmaziun e l'aboliziun da las partiziuns. 3 La cumandanta u il cumandant da polizia fixescha l'organisaziun da commando.  Art.  3 Direcziun 1 La cumandanta u il cumandant da polizia fixescha in stab directiv da polizia sco  organ consultativ. * 2 … * 3 Per garantir permanentamain il commando da polizia incarichescha la cumandanta  u il cumandant da polizia uffizieras u uffiziers da pichet. Sch'in privel resulta dal   retard, decida l'uffiziera u l'uffizier da pichet davart mesiras tenor il chapitel 5a. *  1) DG 613.000  * tabellas da las modificaziuns a la fin dal relasch   1   https://www.gr-lex.gr.ch/data/613.000/rm   613.100    Art.  4 Structuraziun territoriala e cumpetenza 1 La cumandanta u il cumandant da polizia fixescha la structuraziun territoriala e la  cumpetenza locala da la polizia chantunala. 2 Davart la furmaziun e davart l'aboliziun da posts da polizia decida il departament. *  Art.  5 Via uffiziala 1 Incumbensas polizialas d'autoritads giudizialas e polizialas da la confederaziun, dal  chantun  e  da  las  vischnancas  sco  er  da  posts  da  l'administraziun  ston  vegnir   drizzadas al commando da polizia.  2. Effectiv, scolaziun e promoziun  Art.  6 Effectiv 1 La regenza fixescha il dumber da las plazzas permessas da la polizia chantunala.   En  quest  connex  resguarda  ella  ils  basegns  e  las  incumbensas  sco  er  lur  impurtanza. * 2 … *  Art.  7 * Graduaziun e promoziun 1. en general  1 A las commembras ed als commembers dal corp vegnan attribuids grads. 2 La graduaziun vegn fatga senza avair consequenzas per la classificaziun en classas  da funcziun tenor l'artitgel 12 da l'ordinaziun dal persunal. 3 Las premissas per la promoziun èn l'abilitad, la prestaziun, l'experientscha ed il  cumportament da servetsch. 4 … 5 …  Art.  7a * 2. grads 1 I dat ils suandants grads: a) grads  dal  cader:  colonel,  litinent  colonel  (lit  col),  maior  (mai),  chapitani    (chap),  primlitinent  (I  lit),  litinent  (lit),  schefadjutant  (s  adj),  adjutant  sutuffizier (adj suff), primsergent (psgt), sergent cun incumbensas spezialas  (sgt cis);  b) grads  da  la  truppa:  sergent  (sgt),  corporal  (cpl),  appuntà  (app),  polizista/polizist (pol).  2 Ils  grads  dal  cader  èn  liads  a  la  definiziun  d'ina  plazza  da  lavur  sco  cader.  Il   departament definescha la plazza da lavur sco plazza da cader e fixescha ils grads.  2       613.100   Art.  8 3. truppa * 1 … * 2 Per survegnir ils grads da la truppa valan las suandantas premissas: * a) * polizista u polizist instrucziun da polizia reussida cun certificat professiunal   federal b) * appuntà 3 onns da servetsch sco er examen dal stgalim da consolidaziun reussì c) corporal 6 onns da servetsch d) * … e) sergent 10 onns da servetsch sco er examen da spezialista e da spezialist reussì    en il sectur da la polizia criminala u da la polizia da traffic. Per spezialistas e  per spezialists po vegnir renconuschì er in examen professiunal.  3 … * 4 L'emprim onn da l'instrucziun da polizia na vala betg sco onn da servetsch en il   senn da las prescripziuns da promoziun. *  Art.  8a * 4. cader 1 Il mument ch'ina funcziun da cader tenor l'artitgel 7a vegn surpigliada ha lieu la  promoziun en il grad respectiv. La classificaziun en la classa da funcziun respectiva   sa drizza tenor la legislaziun dal persunal. 2 Ils grads da cader èn – cun resalva d'in examen da spezialista e da spezialist – betg   liads ad onns da servetsch u a grads da la truppa tenor l'artitgel 8. 3 Cun bandunar ina funcziun da cader  crodan davent ils dretgs da purtar  il  grad   correspundent e la classa da funcziun correspundenta. Decisivs èn sulettamain ils  onns da servetsch. *  Art.  9 * Procedura da promoziun 1 Promoziuns vegnan disponidas tras il departament sin proposta da la cumandanta u  dal cumandant da polizia.  Art.  10 * Investigadra ed investigader 1 Sco  investigadras  ed  investigaders  pon  vegnir  nominads  commembras  e  commembers dal corp a partir dal grad da corporal che sa profileschan tras abilitads  professiunalas e tras experientscha criminalistica, che als qualifitgeschan da liquidar  independentamain incumbensas da la polizia giudiziala, e che han fatg cun success  l'examen d'investigadra e d'investigader. 2 Commembras e commembers dal corp ch'èn vegnids nominads da la cumandanta u  dal cumandant da polizia sco investigadras u sco investigaders e che vegnan mess en  acziun  en  questa  funcziun  survegnan  l'indemnisaziun  pauschala  ch'è  previsa  per  quest intent.   3     613.100    3. Dretgs ed obligaziuns da las collavuraturas e dals  collavuraturs  Art.  11 Cumportament 1 Las collavuraturas ed ils collavuraturs da la polizia chantunala ston sa cumportar   entaifer ed ordaifer il servetsch en moda exemplara.  Art.  12 Prontezza al servetsch 1 Er ordaifer lur uras da servetsch ston las collavuraturas ed ils collavuraturs dar   suatientscha ad ina clamada en acziun.  Art.  13 Translocaziuns 1 Commembras e commembers dal corp èn obligadas da sa laschar translocar. 2 Davart translocaziuns decida la cumandanta u il cumandant da polizia.  Art.  14 Lieu da domicil e da dimora 1 Davart il lieu da domicil  e da dimora decida la cumandanta u il  cumandant da  polizia sin basa dals basegns dal servetsch.  Art.  15 Attest da polizia 1 Las commembras ed ils commembers dal corp survegnan in attest da polizia che  conferma ils dretgs e las obligaziuns da polizia. 2 La cumandanta u il cumandant da polizia fixescha ils attests per las assistentas e   per ils assistents da segirezza sco er per il persunal civil. 3 L'attest da polizia sto vegnir concepì uschia, che sia possessura u che ses possessur  po sa legitimar er mo cun il numer da servetsch. Las premissas respectivas vegnan  fixadas da la cumandanta u dal cumandant da polizia.  Art.  16 Plachetta cun il num 1 Collavuraturas e collavuraturs en unifurma portan per regla ina plachetta cun il   num. Exceptadas da quai èn unitads spezialas.  Art.  17 Vestgadira ed equipament 1 Commembras e commembers dal corp vegnan armads, equipads e reequipads en  moda cunvegnenta. 2 Tgi  che  dispona  d'unifurmas  persunalas  suffizientas  e  confurmas  al  temp,  po  survegnir – empè da las parts da l'unifurma ch'ella u el fiss autorisà da retrair – ina  indemnisaziun per la vestgadira da circa 30 pertschient dals custs d'acquisiziun. *  4       613.100   3 Parts  da  l'unifurma  e  l'arma  da  servetsch  pon  vegnir  surlaschadas  a  las  collavuraturas ed als collavuraturs, cur ch'ellas u ch'els sortan dal corp da polizia. 4 Per las assistentas e per ils assistents da segirezza valan ils alineas 1 fin 3 confurm  al senn. 5 Vehichels  privats  ed  objects  d'equipament  privats  che  vegnan  duvrads  stringentamain en il servetsch vegnan remplazzads cumplainamain dal chantun en  cas da donn u da perdita, uschenavant che la perdita u ch'il donn è succedì tras in   diever normal en il servetsch da polizia e n'è betg vegnì chaschunà intenziunadamain  u tras greva negligientscha.  Art.  18 Mortoris 1 Sche  las  confamigliaras  e  sch'ils  confamigliars  èn  d'accord,  ha  lieu  en  cas  da  mortoris  ina  sepultura  che  correspunda  als  usits  chantunals  da  la  polizia.  La  cumandanta  u  il  cumandant  da  polizia  prenda  las  mesiras  necessarias,  e  quai  resguardond l'urden da protocol da la regenza. 2 Ils custs per las mesiras necessarias vegnan surpigliads dal chantun.  4. Recrutaziun ed admissiun en il corp  Art.  19 Scola da polizia 1 La polizia chantunala lascha scolar las aspirantas ed ils aspirants en ina scola da  polizia u en ina scola da concordat u po organisar in'atgna scola da polizia.  Art.  20 Premissas 1 Las  premissas  per  vegnir  admess  sco  aspiranta  u  sco  aspirant  en  ina  scola  da  polizia sco er la procedura da recrutaziun vegnan fixadas da la regenza.  Art.  20a * Instrucziun da polizia 1 L'instrucziun da polizista u polizist dura 2 onns.  Art.  20b * Emprim onn da l'instrucziun da polizia 1 L'emprim  onn  da  l'instrucziun  da  polizia  vegn  absolvì  en  ina  scola  tenor  l'artitgel 19, cumplettà cun in praticum d'introducziun e terminà cun l'examen davart  la capacitad d'intervenziun (ECI). 2 Durant il  praticum d'introducziun n'è l'aspiranta  u l'aspirant  betg autorisà  d'agir  independentamain sco polizista u polizist. Resalvà resta il diever d'armas da fieu en  cas da defensiun legitima u d'agid a la defensiun legitima. L'aspiranta u l'aspirant sto  da tut temp vegnir accumpagnà d'ina polizista scolada u d'in polizist scolà. 3 Per l'emprim onn da l'instrucziun da polizia vegn fatg in contract d'instrucziun ch'è   limità ad 1 onn.   5     613.100    Art.  20c * Segund onn da l'instrucziun da polizia 1 Il segund onn da l'instrucziun da polizia cumpiglia in praticum en il corp da polizia.  Quel vegn terminà cun l'examen professiunal federal. 2 Durant il praticum è la polizista u il polizist autorisà d'agir independentamain sco  polizista u polizist. 3 Cun la polizista u il polizist che absolva il praticum vegn fatg in contract da lavur  illimità.  Art.  21 Restituziun dals custs da scolaziun * 1 Entrond en la scola da polizia ston las aspirantas ed ils aspirants s'obligar en scrit  da restituir ina part dals custs da scolaziun. 2 La restituziun importa tar l'extrada: * a) * durant l'emprim onn da l'instrucziun da polizia fin al praticum d'introducziun   8000 francs b) * alura fin a l'examen davart la capacitad d'intervenziun (ECI) 25 000 francs c) * l'emprim onn da servetsch sco polizista u polizist en il praticum 35 000 francs d) entaifer il 2. onn da servetsch 27 500 francs e) entaifer il 3. onn da servetsch 20 000 francs f) entaifer il 4. onn da servetsch 10 000 francs 3 Cur ch'il 4. onn da servetsch è cumplenì, scada l'obligaziun da restituziun. 4 Suenter avair tadlà l'uffizi da persunal po il departament permetter excepziuns da   l'obligaziun da restituziun. *  Art.  22 * …  Art.  23 * Entrada en il corp 1 Candidatas e candidats betg incorporads pon vegnir recepids en il corp da polizia   suenter avair absolvì cun success l'assessment, sch'ellas ed els disponan dal certificat  professiunal federal sco polizista u polizist u sch'ellas ed els han enconuschientschas  spezialas en in champ specific. *  Art.  24 Surpigliada dal grad 1 Las candidatas ed ils candidats ch'entran tenor l'artitgel 23 pon mo salvar in grad  ch'ellas ed els han gì fin ussa u pli baud,  sche las premissas correspundentas èn  ademplidas. * 2 Ils onns da servetsch prestads en in auter corp da polizia pon vegnir mess a quint  per  la  promoziun.  Sche onns da servetsch vegnan mess a  quint  uschia,  sto  quai  vegnir menziunà en il contract da lavur.  6       613.100   Art.  25 Empermischun 1 Avant  che  cumenzar  cun  il  praticum  d'introducziun  durant  l'emprim  onn  da  l'instrucziun da polizia survegnan las aspirantas ed ils aspirants l'ordinaziun da la  cumandanta  u  dal  cumandant  da  polizia  d'ademplir  conscienziusamain  las  obligaziuns da servetsch, da star tar la vardad en tut las indicaziuns da servetsch e da   restar discrets en chaussas da servetsch. * 2 Las collavuraturas ed ils collavuraturs che vegnan admess da nov en il corp ston far   la suandanta empermischun davant la cumandanta u davant il cumandant da polizia:  «Jau empermet da respectar la constituziun e las leschas, da far obedientscha a la   regenza  dal  chantun  sco  er  a  las  superiuras  ed  als  superiurs,  d'ademplir  mias  obligaziuns  senza  resguard  da  la  persuna,  senza  ma  laschar  corrumper  e  tenor  meglier savair e pudair, da ma tegnair strictamain a la vardad, da resguardar e da  proteger ils dretgs da las burgaisas e dals burgais, da restar discreta / discret davart   funcziuns e davart percepziuns da servetsch e d'impunder tut mia forza per liquidar  mias incumbensas.» *  Art.  26 Communicaziun 1 La communicaziun a las aspirantas ed als aspirants suenter l'elecziun succeda tras  la cumandanta u tras il cumandant da polizia.  5. Cumpetenzas  Art.  27 Cumpetenzas da relaschar directivas 1 Il departament fixescha il model directiv da la polizia chantunala. 2 La cumandanta u il cumandant da polizia relascha las instrucziuns da servetsch  necessarias,  spezialmain  davart  la  direcziun,  davart  l'organisaziun,  davart  la  recrutaziun,  davart  la  scolaziun  e  davart  la  furmaziun  supplementara,  davart  la   communicaziun,  davart  la direcziun durant acziuns da la polizia sco er davart  la   vestgadira e davart l'equipament.  Art.  28 Assistentas ed assistents da segirezza 1 La cumandanta u il cumandant da polizia relascha las instrucziuns da servetsch  necessarias davart la recrutaziun, davart la scolaziun e davart l'engaschament da las  assistentas e dals assistents da segirezza.  Art.  29 Mesiras disciplinaras * 1 Suenter  avair  sclerì  ils  fatgs  e  suenter  avair  tadlà  la  persuna  pertutgada,  po la  cumandanta u il cumandant da polizia pronunziar reprimandas a bucca ed en scrit   sco chasti disciplinar u disponer ina translocaziun disciplinara. * 2 En cas d'ina translocaziun disciplinara n'exista nagin dretg sin indemnisaziun da las  expensas. *   7     613.100    Art.  30 Sustegn da polizia 1 Davart il sustegn da polizia da maximalmain 250 dis da lavur d'ina persuna en il  senn da l'artitgel 4 alineas 2 e 3 da la lescha da polizia1) decida la cumandanta u il  cumandant da polizia.  Art.  31 Sustegn tras forzas polizialas d'ordaifer 1 Sche  polizistas  e  sche  polizists  prestan  agid  tenor  l'artitgel 4  da  la  lescha  da  polizia2), èn ellas ed els suttamess al commando da polizia mo en il   rom da quest  agid sin il territori chantunal. En quest cas han ellas ed els las medemas cumpetenzas  ed obligaziuns sco las collavuraturas ed ils collavuraturs da la polizia chantunala.  Areguard il dretg da persunal ed areguard il dretg d'assicuranzas restan ellas ed els   suttamess a lur corp d'origin.  Art.  32 Collavuraziun da la polizia cun las vischnancas 1 Davart il sustegn vicendaivel en il senn da l'artitgel 5 alineas 1 e 2 da la lescha da  polizia3) decida la cumandanta u il cumandant da polizia. 2 Ina indemnisaziun dals  custs  tenor  l'artitgel 5 alinea 1 da la  lescha da polizia  è  exclusa,  uschenavant  ch'igl  exista  ina  delegaziun  permanenta  d'incumbensas  da  polizia ch'è reglada contractualmain.  Art.  32a * Servetsch d'infurmaziun 1 La cumandanta u il cumandant da polizia exequescha la surveglianza ierarchica en  il senn da l'artitgel 82 da la lescha federala davart il servetsch d'infurmaziun4).  5a. Mesiras *  Art.  33 Mesiras polizialas * 1 Davart  las  suandantas  mesiras  da  la  lescha  da  polizia5) decida  in'uffiziera  u  in  uffizier da polizia: * a) * fermar tenor l'artitgel 9 alinea 4; b) * fermanza da polizia tenor l'artitgel 15; c) * intervenziun en cas da violenza a chasa tenor l'artitgel 16; d) * perquirir localitads betg publicas tenor l'artitgel 20; e) * … f) * survegliar  la  correspundenza  per  posta  ed  il  traffic  da  telecommunicaziun   ordaifer proceduras penalas tenor l'artitgel 22d.  1) DG 613.000 2) DG 613.000 3) DG 613.000 4) CS 121 5) DG 613.000  8    https://www.gr-lex.gr.ch/data/613.000/rm http://db.clex.ch/link/Bund/121/rm https://www.gr-lex.gr.ch/data/613.000/rm https://www.gr-lex.gr.ch/data/613.000/rm https://www.gr-lex.gr.ch/data/613.000/rm    613.100   g) * … 2 … * 3 … *  Art.  33a * Mesiras dal concordat davart las mesiras cunter la violenza a  chaschun d'occurrenzas da sport *  1 La cumandanta u il cumandant da polizia è l'autoritad cumpetenta tenor ils artitgels  3a e 3b alinea 2 dal  concordat davart  las  mesiras cunter la  violenza a  chaschun  d'occurrenzas da sport1). * a) * … b) * … c) * … 2 … * 3 … * 4 Davart las suandantas mesiras polizialas dal concordat davart las mesiras cunter la   violenza  a  chaschun  d'occurrenzas  da  sport  decida  in'uffiziera  u  in  uffizier  da  polizia: * a) scumond d'entrar en in areal tenor l'artitgel 4 e l'artitgel 5 dal concordat; b) obligaziun  da  sa  preschentar  a  la  polizia  tenor  l'artitgel 6  e  l'artitgel 7  dal   concordat; c) fermanza da polizia tenor l'artitgel 8 e l'artitgel 9 dal concordat.  Art.  33b * Mesiras dal cudesch da procedura penala * 1 La polizia chantunala fixescha, tge polizistas e tge polizists che dastgan interrogar  perditgas per incumbensa da la procura publica. 2 Davart las suandantas mesiras repressivas dal cudesch da procedura penala2) decida  in'uffiziera u in uffizier da polizia: * a) prolungaziun  da  l'arrestaziun  provisorica  en  cas  da  surpassaments  tenor   l'artitgel 219 alinea 5; b) observaziun tenor l'artitgel 282 alinea 1; c) retschertga secreta tenor l'artitgel 298b alinea 1.  Art.  34 * …  Art.  34a * Surveglianza visuala e sonora senza l'identificaziun da persunas 1 La polizia chantunala po survegliar lieus generalmain accessibels en moda visuala  e sonora, sch'i na vegnan betg registradas uschia datas da persunas.  1) DG 613.180 2) CS 312.0   9   http://db.clex.ch/link/Bund/312.0/rm https://www.gr-lex.gr.ch/data/613.180/rm   613.100    Art.  34b * Surveglianza secreta da lieus generalmain accessibels 1 Mesiras en il senn da l'artitgel 22a da la lescha da polizia1) vegnan ordinadas per  identifitgar malfatgs u delinquentas e delinquents.  Art.  34c * Procuraziun d'infurmaziuns e surveglianza relativas a l'acziun 1 Mesiras en il senn da l'artitgel 22c da la lescha da polizia2) vegnan ordinadas da la  manadra u dal manader da l'acziun.  Art.  34d * Apparats da registraziun purtads vi dal corp (bodycams) 1. utilisaziun  1 Bodycams  pon  vegnir  utilisadas  en  lieus  generalmain  accessibels,  sch'igl  è  probabel che la polizia prenda mesiras repressivas,  perquai ch'igl  èn gia vegnids  commess malfatgs u perquai ch'igl è da far quint cun tals. 2 La registraziun cuntegna il pledentar la persuna pertutgada e las mesiras prendidas. 3 Sche las circumstanzas permettan quai, sto la registraziun vegnir annunziada a la  persuna pertutgada. Er la persuna pertutgada po pretender la registraziun.  Art.  34e * 2. designaziun e stizzada 1 Per las persunas pertutgadas ston las  cameras che las polizistas  ed ils  polizists   portan sco er las registraziuns che vegnan fatgas esser percorschiblas. 2 Suenter 30 dis vegn la registraziun stizzada automaticamain.  6. Incumbensas da las vischnancas  Art.  35 Scolaziun adequata 1 Sch'ils organs da la polizia communala adempleschan lur incumbensa en unifurma,  ston els absolver il curs davart las multas disciplinaras tar la polizia chantunala sco  er ina scolaziun davart la signalisaziun manuala dal traffic tar in corp communal da  polizia pli grond. 2 Per in servetsch armà u per prender mesiras tenor l'artitgel 3 alinea 1ter da la lescha  da polizia3) dovri la scolaziun da polizista u da polizist cun certificat professiunal  federal. * 3 I valan las medemas disposiziuns transitoricas sco tar l'introducziun da l'examen  professiunal federal4).  1) DG 613.000 2) DG 613.000 3) DG 613.000 4) art. 30 dal reglament dal ISP davart l'examen professiunal per la polizista/per il  polizist,    approvà dal DFE  10    https://www.gr-lex.gr.ch/data/613.000/rm https://www.gr-lex.gr.ch/data/613.000/rm https://www.gr-lex.gr.ch/data/613.000/rm    613.100   Art.  36 Designaziun da la polizia communala 1 Organs  da  la  polizia  communala  ston  vegnir  designads  sco  tals  e  ston  sa  differenziar cleramain da la polizia chantunala areguard l'inscripziun da vehichels ed   areguard l'unifurma. Davart  excepziuns decida la cumandanta u il  cumandant  da  polizia.  Art.  36a * Procedura da multas disciplinaras 1 Las multas disciplinaras tenor l'artitgel 36k da la lescha da polizia1) importan per: a) la periclitaziun tras fieus artifizials (art. 36c LPol): 150.– francs; b) in  cumportament  malonest,  disturbi  da  la  quietezza  (art. 36g  LPol):  100.–   francs; c) tartagnar proprietad estra (art. 36h al. 1 LPol): 100.– francs; d) batlegiar (art. 36j LPol): 50.– francs. 2 Las  vischnancas  surpiglian  ils  custs  per  realisar  questa  procedura  da  multas  disciplinaras. 3 Las multas incassadas vegnan assegnadas a la cassa communala.  7. Elavuraziun da datas da persunas  Art.  37 Champ d'applicaziun 1 Las disposiziuns da questa part valan per datas che vegnan elavuradas da la polizia  chantunala e che sa refereschan a persunas,  a cas ed a fatgs, uschenavant che la   polizia chantunala n'è betg activa sco polizia giudiziala. 2 L'elavuraziun da datas da la polizia giudiziala è suttamessa a la procedura penala2).  Quai pertutga tut las datas che vegnan retschertgadas per sclerir in act chastiabel. 3 Per  datas  che  vegnan  elavuradas  en  sistems  da  la  confederaziun  valan  las   disposiziuns federalas.  Art.  38 * …  Art.  39 Datas davart persunas ch'èn prontas d'utilisar violenza 1 Datas  davart  persunas  ch'èn  prontas  d'utilisar  violenza  tenor  l'artitgel 28  da  la  lescha  da  polizia3) vegnan  elavuradas,  sch'i  dat  indizis  ch'i  vegn  commess,  smanatschà u repetì in act chastiabel en spezial cunter il corp, cunter la vita e cunter   la libertad. * 2 … *  1) DG 613.000 2) DG 350.000 3) DG 613.000   11   https://www.gr-lex.gr.ch/data/613.000/rm https://www.gr-lex.gr.ch/data/350.000/rm https://www.gr-lex.gr.ch/data/613.000/rm   613.100    Art.  40 Access a las datas 1 Las collavuraturas ed ils collavuraturs da la polizia chantunala han access a las  datas, uschenavant che quai è necessari per ademplir las incumbensas da la polizia  giudiziala u da la polizia da segirezza. 2 Access a sistems da l'elavuraziun da datas vegnan protocollads. *  Art.  41 * …  Art.  42 Dretg da prender invista 1 Tar la polizia chantunala ha mintga persuna il dretg da prender invista da las datas   che concernan sasezza. Las restricziuns sa drizzan tenor la lescha chantunala davart   la protecziun da datas1). 2 La persuna pertutgada po pretender che las datas vegnian rectifitgadas, sch'igl èn   arcunadas datas faussas. 3 La  persuna  pertutgada  po  pretender  che  las  datas  che  la  concernan  vegnian  extinguidas, sch'ella po motivar, pertge che l'extincziun haja da succeder avant la   scadenza dal termin da conservaziun regular. 4 A la persuna pertutgada po vegnir refusà da dar invista da sias datas, sche interess  publics, spezialmain la segirezza, u sche terzs interess s'opponan al dretg da prender  invista. Per ils medems motivs po er vegnir refusà d'extinguer anticipadamain las   datas.  Art.  43 Organisaziun e surveglianza 1 Per la segirezza da las datas valan las prescripziuns da l'uffizi d'informatica. 2 La polizia chantunala è responsabla per conservar e per tgirar las datas. Ella prenda  las  mesiras  necessarias per proteger  las  datas  cunter access nunautorisà  e  cunter   perdita. 3 La  polizia  chantunala  nominescha  ina  incumbensada  u  in  incumbensà  per  la  protecziun da datas.  8. Disposiziuns finalas  Art.  44 Entrada en vigur, aboliziun dal dretg vertent 1 Questa ordinaziun entra en vigur il  1. da fanadur 2005.  A medem temp vegnan  abolids  il  reglament  da  servetsch  e  d'organisaziun  da  la  polizia  chantunala  dals  24 d'avust  19872) ed  il  reglament  da  recrutaziun  e  da  promoziun  da  la  polizia   chantunala dal Grischun dals 27 d'october 19983).  1) DG 171.100 2) CUL 1987, 1827 e midadas tenor il register da la CUL 3) CUL 1998, 4270 e CUL 2000, 4582  12    https://www.gr-lex.gr.ch/data/171.100/rm    613.100   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 21-06-2005 01-07-2005 relasch emprima versiun - 24-10-2006 01-01-2007 Art. 1 al. 1 midada 2006, 4299 19-06-2007 01-07-2007 Art. 33 midada dal titel - 19-06-2007 01-07-2007 Art. 33 al. 1, c) midada - 19-06-2007 01-07-2007 Art. 33a integraziun - 21-12-2010 01-01-2011 Art. 33 al. 1, f) midada 2010, 4815 21-12-2010 01-01-2011 Art. 33 al. 1, g) integraziun 2010, 4815 21-12-2010 01-01-2011 Art. 33a al. 1 midada 2010, 4815 21-12-2010 01-01-2011 Art. 33b integraziun 2010, 4815 05-07-2011 01-07-2011 Art. 2 revisiun totala - 05-07-2011 01-07-2011 Art. 3 al. 1 midada - 05-07-2011 01-07-2011 Art. 4 al. 2 midada - 05-07-2011 01-07-2011 Art. 6 al. 1 midada - 05-07-2011 01-07-2011 Art. 6 al. 2 aboliziun - 05-07-2011 01-07-2011 Art. 7 revisiun totala - 05-07-2011 01-07-2011 Art. 7a integraziun - 05-07-2011 01-07-2011 Art. 8 midada dal titel - 05-07-2011 01-07-2011 Art. 8 al. 1 aboliziun - 05-07-2011 01-07-2011 Art. 8 al. 2 midada - 05-07-2011 01-07-2011 Art. 8 al. 2, d) aboliziun - 05-07-2011 01-07-2011 Art. 8 al. 3 aboliziun - 05-07-2011 01-07-2011 Art. 8a integraziun - 05-07-2011 01-07-2011 Art. 9 revisiun totala - 05-07-2011 01-07-2011 Art. 10 revisiun totala - 05-07-2011 01-07-2011 Art. 17 al. 2 midada - 05-07-2011 01-07-2011 Art. 21 midada dal titel - 05-07-2011 01-07-2011 Art. 21 al. 2 midada - 05-07-2011 01-07-2011 Art. 21 al. 4 midada - 05-07-2011 01-07-2011 Art. 22 aboliziun - 05-07-2011 01-07-2011 Art. 23 revisiun totala - 05-07-2011 01-07-2011 Art. 24 al. 1 midada - 05-07-2011 01-07-2011 Art. 33 al. 1 midada - 14-01-2014 01-01-2014 Art. 8 al. 2, b) midada - 26-05-2015 21-05-2015 Art. 33 al. 2 integraziun 2015-018 26-05-2015 21-05-2015 Art. 33 al. 3 integraziun 2015-018 26-05-2015 21-05-2015 Art. 33a al. 1 midada 2015-018 26-05-2015 21-05-2015 Art. 33a al. 1, a) aboliziun 2015-018 26-05-2015 21-05-2015 Art. 33a al. 1, b) aboliziun 2015-018 26-05-2015 21-05-2015 Art. 33a al. 1, c) aboliziun 2015-018 26-05-2015 21-05-2015 Art. 33a al. 2 aboliziun 2015-018 26-05-2015 21-05-2015 Art. 33a al. 3 aboliziun 2015-018 18-12-2018 01-01-2019 Art. 3 al. 3 midada 2018-024 18-12-2018 01-01-2019 Art. 32a integraziun 2018-024 18-12-2018 01-01-2019 Titel 5a. integraziun 2018-024 18-12-2018 01-01-2019 Art. 33 midada dal titel 2018-024 18-12-2018 01-01-2019 Art. 33 al. 1 midada 2018-024 18-12-2018 01-01-2019 Art. 33 al. 1, a) midada 2018-024 18-12-2018 01-01-2019 Art. 33 al. 1, b) midada 2018-024 18-12-2018 01-01-2019 Art. 33 al. 1, c) midada 2018-024 18-12-2018 01-01-2019 Art. 33 al. 1, d) midada 2018-024 18-12-2018 01-01-2019 Art. 33 al. 1, e) aboliziun 2018-024 18-12-2018 01-01-2019 Art. 33 al. 1, f) midada 2018-024 18-12-2018 01-01-2019 Art. 33 al. 1, g) aboliziun 2018-024 18-12-2018 01-01-2019 Art. 33 al. 2 aboliziun 2018-024 18-12-2018 01-01-2019 Art. 33 al. 3 aboliziun 2018-024 18-12-2018 01-01-2019 Art. 33a midada dal titel 2018-024 18-12-2018 01-01-2019 Art. 33a al. 4 integraziun 2018-024 18-12-2018 01-01-2019 Art. 33b midada dal titel 2018-024 18-12-2018 01-01-2019 Art. 33b al. 2 integraziun 2018-024 18-12-2018 01-01-2019 Art. 34 aboliziun 2018-024 18-12-2018 01-01-2019 Art. 34a integraziun 2018-024   13     613.100    Conclus Entrada en vigur Element Modificaziun Publicaziun en la CUL 18-12-2018 01-01-2019 Art. 34b integraziun 2018-024 18-12-2018 01-01-2019 Art. 34c integraziun 2018-024 18-12-2018 01-01-2019 Art. 34d integraziun 2018-024 18-12-2018 01-01-2019 Art. 34e integraziun 2018-024 18-12-2018 01-01-2019 Art. 35 al. 2 midada 2018-024 18-12-2018 01-01-2019 Art. 36a integraziun 2018-024 18-12-2018 01-01-2019 Art. 38 aboliziun 2018-024 18-12-2018 01-01-2019 Art. 39 al. 1 midada 2018-024 18-12-2018 01-01-2019 Art. 39 al. 2 aboliziun 2018-024 18-12-2018 01-01-2019 Art. 40 al. 2 integraziun 2018-024 18-12-2018 01-01-2019 Art. 41 aboliziun 2018-024 12-03-2019 15-05-2019 Art. 3 al. 2 aboliziun 2019-003 24-09-2019 01-10-2019 Art. 8 al. 2, a) midada 2019-022 24-09-2019 01-10-2019 Art. 8 al. 4 midada 2019-022 24-09-2019 01-10-2019 Art. 8a al. 3 midada 2019-022 24-09-2019 01-10-2019 Art. 17 al. 2 midada 2019-022 24-09-2019 01-10-2019 Art. 20a integraziun 2019-022 24-09-2019 01-10-2019 Art. 20b integraziun 2019-022 24-09-2019 01-10-2019 Art. 20c integraziun 2019-022 24-09-2019 01-10-2019 Art. 21 al. 2, a) midada 2019-022 24-09-2019 01-10-2019 Art. 21 al. 2, b) midada 2019-022 24-09-2019 01-10-2019 Art. 21 al. 2, c) midada 2019-022 24-09-2019 01-10-2019 Art. 23 al. 1 midada 2019-022 24-09-2019 01-10-2019 Art. 25 al. 1 midada 2019-022 24-09-2019 01-10-2019 Art. 25 al. 2 midada 2019-022 24-09-2019 01-10-2019 Art. 29 midada dal titel 2019-022 24-09-2019 01-10-2019 Art. 29 al. 1 midada 2019-022 24-09-2019 01-10-2019 Art. 29 al. 2 integraziun 2019-022  14       613.100   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 21-06-2005 01-07-2005 emprima versiun - Art. 1 al. 1 24-10-2006 01-01-2007 midada 2006, 4299 Art. 2 05-07-2011 01-07-2011 revisiun totala - Art. 3 al. 1 05-07-2011 01-07-2011 midada - Art. 3 al. 2 12-03-2019 15-05-2019 aboliziun 2019-003 Art. 3 al. 3 18-12-2018 01-01-2019 midada 2018-024 Art. 4 al. 2 05-07-2011 01-07-2011 midada - Art. 6 al. 1 05-07-2011 01-07-2011 midada - Art. 6 al. 2 05-07-2011 01-07-2011 aboliziun - Art. 7 05-07-2011 01-07-2011 revisiun totala - Art. 7a 05-07-2011 01-07-2011 integraziun - Art. 8 05-07-2011 01-07-2011 midada dal titel - Art. 8 al. 1 05-07-2011 01-07-2011 aboliziun - Art. 8 al. 2 05-07-2011 01-07-2011 midada - Art. 8 al. 2, a) 24-09-2019 01-10-2019 midada 2019-022 Art. 8 al. 2, b) 14-01-2014 01-01-2014 midada - Art. 8 al. 2, d) 05-07-2011 01-07-2011 aboliziun - Art. 8 al. 3 05-07-2011 01-07-2011 aboliziun - Art. 8 al. 4 24-09-2019 01-10-2019 midada 2019-022 Art. 8a 05-07-2011 01-07-2011 integraziun - Art. 8a al. 3 24-09-2019 01-10-2019 midada 2019-022 Art. 9 05-07-2011 01-07-2011 revisiun totala - Art. 10 05-07-2011 01-07-2011 revisiun totala - Art. 17 al. 2 05-07-2011 01-07-2011 midada - Art. 17 al. 2 24-09-2019 01-10-2019 midada 2019-022 Art. 20a 24-09-2019 01-10-2019 integraziun 2019-022 Art. 20b 24-09-2019 01-10-2019 integraziun 2019-022 Art. 20c 24-09-2019 01-10-2019 integraziun 2019-022 Art. 21 05-07-2011 01-07-2011 midada dal titel - Art. 21 al. 2 05-07-2011 01-07-2011 midada - Art. 21 al. 2, a) 24-09-2019 01-10-2019 midada 2019-022 Art. 21 al. 2, b) 24-09-2019 01-10-2019 midada 2019-022 Art. 21 al. 2, c) 24-09-2019 01-10-2019 midada 2019-022 Art. 21 al. 4 05-07-2011 01-07-2011 midada - Art. 22 05-07-2011 01-07-2011 aboliziun - Art. 23 05-07-2011 01-07-2011 revisiun totala - Art. 23 al. 1 24-09-2019 01-10-2019 midada 2019-022 Art. 24 al. 1 05-07-2011 01-07-2011 midada - Art. 25 al. 1 24-09-2019 01-10-2019 midada 2019-022 Art. 25 al. 2 24-09-2019 01-10-2019 midada 2019-022 Art. 29 24-09-2019 01-10-2019 midada dal titel 2019-022 Art. 29 al. 1 24-09-2019 01-10-2019 midada 2019-022 Art. 29 al. 2 24-09-2019 01-10-2019 integraziun 2019-022 Art. 32a 18-12-2018 01-01-2019 integraziun 2018-024 Titel 5a. 18-12-2018 01-01-2019 integraziun 2018-024 Art. 33 19-06-2007 01-07-2007 midada dal titel - Art. 33 18-12-2018 01-01-2019 midada dal titel 2018-024 Art. 33 al. 1 05-07-2011 01-07-2011 midada - Art. 33 al. 1 18-12-2018 01-01-2019 midada 2018-024 Art. 33 al. 1, a) 18-12-2018 01-01-2019 midada 2018-024 Art. 33 al. 1, b) 18-12-2018 01-01-2019 midada 2018-024 Art. 33 al. 1, c) 19-06-2007 01-07-2007 midada - Art. 33 al. 1, c) 18-12-2018 01-01-2019 midada 2018-024 Art. 33 al. 1, d) 18-12-2018 01-01-2019 midada 2018-024 Art. 33 al. 1, e) 18-12-2018 01-01-2019 aboliziun 2018-024 Art. 33 al. 1, f) 21-12-2010 01-01-2011 midada 2010, 4815 Art. 33 al. 1, f) 18-12-2018 01-01-2019 midada 2018-024 Art. 33 al. 1, g) 21-12-2010 01-01-2011 integraziun 2010, 4815 Art. 33 al. 1, g) 18-12-2018 01-01-2019 aboliziun 2018-024 Art. 33 al. 2 26-05-2015 21-05-2015 integraziun 2015-018 Art. 33 al. 2 18-12-2018 01-01-2019 aboliziun 2018-024   15     613.100    Element Conclus Entrada en vigur Modificaziun Publicaziun en la CUL Art. 33 al. 3 26-05-2015 21-05-2015 integraziun 2015-018 Art. 33 al. 3 18-12-2018 01-01-2019 aboliziun 2018-024 Art. 33a 19-06-2007 01-07-2007 integraziun - Art. 33a 18-12-2018 01-01-2019 midada dal titel 2018-024 Art. 33a al. 1 21-12-2010 01-01-2011 midada 2010, 4815 Art. 33a al. 1 26-05-2015 21-05-2015 midada 2015-018 Art. 33a al. 1, a) 26-05-2015 21-05-2015 aboliziun 2015-018 Art. 33a al. 1, b) 26-05-2015 21-05-2015 aboliziun 2015-018 Art. 33a al. 1, c) 26-05-2015 21-05-2015 aboliziun 2015-018 Art. 33a al. 2 26-05-2015 21-05-2015 aboliziun 2015-018 Art. 33a al. 3 26-05-2015 21-05-2015 aboliziun 2015-018 Art. 33a al. 4 18-12-2018 01-01-2019 integraziun 2018-024 Art. 33b 21-12-2010 01-01-2011 integraziun 2010, 4815 Art. 33b 18-12-2018 01-01-2019 midada dal titel 2018-024 Art. 33b al. 2 18-12-2018 01-01-2019 integraziun 2018-024 Art. 34 18-12-2018 01-01-2019 aboliziun 2018-024 Art. 34a 18-12-2018 01-01-2019 integraziun 2018-024 Art. 34b 18-12-2018 01-01-2019 integraziun 2018-024 Art. 34c 18-12-2018 01-01-2019 integraziun 2018-024 Art. 34d 18-12-2018 01-01-2019 integraziun 2018-024 Art. 34e 18-12-2018 01-01-2019 integraziun 2018-024 Art. 35 al. 2 18-12-2018 01-01-2019 midada 2018-024 Art. 36a 18-12-2018 01-01-2019 integraziun 2018-024 Art. 38 18-12-2018 01-01-2019 aboliziun 2018-024 Art. 39 al. 1 18-12-2018 01-01-2019 midada 2018-024 Art. 39 al. 2 18-12-2018 01-01-2019 aboliziun 2018-024 Art. 40 al. 2 18-12-2018 01-01-2019 integraziun 2018-024 Art. 41 18-12-2018 01-01-2019 aboliziun 2018-024  16     	1. Direcziun ed organisaziun 	Art. 1 Subordinaziun, direcziun e cumposiziun 	Art. 2 * Structuraziun 	Art. 3 Direcziun 	Art. 4 Structuraziun territoriala e cumpetenza 	Art. 5 Via uffiziala  	2. Effectiv, scolaziun e promoziun 	Art. 6 Effectiv 	Art. 7 * Graduaziun e promoziun 1. en general 	Art. 7a * 2. grads 	Art. 8 3. truppa * 	Art. 8a * 4. cader 	Art. 9 * Procedura da promoziun 	Art. 10 * Investigadra ed investigader  	3. Dretgs ed obligaziuns da las collavuraturas e dals collavuraturs 	Art. 11 Cumportament 	Art. 12 Prontezza al servetsch 	Art. 13 Translocaziuns 	Art. 14 Lieu da domicil e da dimora 	Art. 15 Attest da polizia 	Art. 16 Plachetta cun il num 	Art. 17 Vestgadira ed equipament 	Art. 18 Mortoris  	4. Recrutaziun ed admissiun en il corp 	Art. 19 Scola da polizia 	Art. 20 Premissas 	Art. 20a * Instrucziun da polizia 	Art. 20b * Emprim onn da l'instrucziun da polizia 	Art. 20c * Segund onn da l'instrucziun da polizia 	Art. 21 Restituziun dals custs da scolaziun * 	Art. 22 * … 	Art. 23 * Entrada en il corp 	Art. 24 Surpigliada dal grad 	Art. 25 Empermischun 	Art. 26 Communicaziun  	5. Cumpetenzas 	Art. 27 Cumpetenzas da relaschar directivas 	Art. 28 Assistentas ed assistents da segirezza 	Art. 29 Mesiras disciplinaras * 	Art. 30 Sustegn da polizia 	Art. 31 Sustegn tras forzas polizialas d'ordaifer 	Art. 32 Collavuraziun da la polizia cun las vischnancas 	Art. 32a * Servetsch d'infurmaziun  	5a. Mesiras * 	Art. 33 Mesiras polizialas * 	Art. 33a * Mesiras dal concordat davart las mesiras cunter la violenza a chaschun d'occurrenzas da sport * 	Art. 33b * Mesiras dal cudesch da procedura penala * 	Art. 34 * … 	Art. 34a * Surveglianza visuala e sonora senza l'identificaziun da persunas 	Art. 34b * Surveglianza secreta da lieus generalmain accessibels 	Art. 34c * Procuraziun d'infurmaziuns e surveglianza relativas a l'acziun 	Art. 34d * Apparats da registraziun purtads vi dal corp (bodycams) 1. utilisaziun 	Art. 34e * 2. designaziun e stizzada  	6. Incumbensas da las vischnancas 	Art. 35 Scolaziun adequata 	Art. 36 Designaziun da la polizia communala 	Art. 36a * Procedura da multas disciplinaras  	7. Elavuraziun da datas da persunas 	Art. 37 Champ d'applicaziun 	Art. 38 * … 	Art. 39 Datas davart persunas ch'èn prontas d'utilisar violenza 	Art. 40 Access a las datas 	Art. 41 * … 	Art. 42 Dretg da prender invista 	Art. 43 Organisaziun e surveglianza  	8. Disposiziuns finalas 	Art. 44 Entrada en vigur, aboliziun dal dretg vertent   		2019-09-25T18:47:13+0200 	"7001 Chur" 	"Gesetzessammlung Kanton Graubünden"